ආසියාවේ උසම නෙට්බෝල් ක්‍රීඩිකා තර්ජනී සිවලිංගම්ට ආසියානු ඒකාබද්ධ නෙට්බෝල් කණ්ඩායම නියෝජනය කිරීමේ අවස්ථාව ලබාදෙන බව ක්‍රීඩා ඇමැති සී. බී. රත්නායක මහතා එම ක්‍රීඩිකාවට හා පුහුණුකාරිනී තිලකා ජිනදාස මෙනෙවියට පොරොන්දු වී ඇත.එහෙත් ශ්‍රී ලංකා නෙට්බෝල් සම්මේලනයේ නිලධාරිනියක් හා හිටපු පුහුණුකාරිනියක් ක්‍රීඩා අමාත්‍යාංශයට ලබාදී ඇති තොරතුරු අනුව මේ පිළිබඳව වැඩිදුර පරීක්ෂණයක් පැවැත්වීමට පසුව තීරණය වී ඇතැයි වාර්තාවේ.ශ්‍රී ලංකා නෙට්බෝල් සම්මේලනයේ නිලධාරිනියක් ක්‍රීඩා අමාත්‍යාංශයට දන්වා ඇත්තේ තර්ජනී සිවලිංගම් සහභාගිවීමට යන්නේ සිංගප්පූරු නෙට්බෝල් කණ්ඩායම හා නවසීලන්ත පිල අතර පැවැත්වෙන තරගාවලියකට බැවින් නෙට්බෝල් සම්මේලනය එයට විරුද්ධ වූ බවයි.